નવી દિલ્હી તા. ૧રઃ આવતા વર્ષે લોકસભાની ચૂંટણી છે, ત્યારે જ મોદી સરકાર બરાબરની ઘેરાવા લાગી છે. એક તરફ એસ.સી./એસ.ટી. એક્ટમાં સુપ્રિમ કોર્ટના એક ચૂકાદાને નિરસ્ત કરવા મોદી સરકારે સંસદમાં એક કાયદો ઘડ્યો, તેથી સવર્ણો નારાજ થઈને સડક પર આવ્યા છે. તો બીજી તરફ જુદા જુદા રાજ્યોમાં વિવિધ માંગણીઓ અને અનામતની માંગણી સાથે આંદોલનો ચાલી રહ્યા છે. આ કારણે મોદી સરકારને એટલે કે એન.ડી.એ.ને વર્ષ ર૦૧૯ માં સત્તા જાળવી રાખવી લગભગ અશક્ય હોય, તેમ જણાય છે.